Patrick McGilligan

Polaiteoir Éireannach ab ea Patrick McGilligan nó Pádraig Mac Giollagáin (12 Aibreán, 1889 - 15 Samhain, 1979). Bhí sé ina bhall de Shinn Féin ar dtús agus ansin Fine Gael.

Bhí an Giollagánach freagrach as Bord Soláthair an Leictreachais a chruthú agus é ina Aire Tionscail agus Tráchtála. Nuair a bhí Scéim na Sionainne (Ard na Croise) á tógáil, ritheadh Acht Bhord Soláthair an Leictreachais tríd an Oireachtas sa bhliain 1927 agus an Giollagánach i mbun.

Saol 
Céimí de chuid UCD ba ea é (BA 1910; HDip in Ed, 1913; MA, 1915; DEconSc (Hon) 1940). Glaodh chun an Bharra air i 1921 agus chun an Bharra Laistigh i 1946. 

Bhí sé ina pholaiteoir ó 1923 go 1965 agus, chomh maith le bheith ina Aire Tionscail agus Tráchtála (1924 go 1932), bhí sé ina Aire Gnóthaí Coigríche (1927 go 1932), ina Aire Airgeadais (1948 go 1951) agus ina Ard-Aighne (1954 go 1957). 

I mí Dheireadh Fómhair 1934 rinneadh Ollamh leis an Dlí Bunreachtúil agus Idirnáisiúnta agus leis an Dlí Coirúil agus Nós Imeachta Coirúil de, post a bhí aige go dtí gur éirigh sé as in aois a seachtó (lean sé ar aghaidh ag léachtóireacht ar feadh roinnt bliana eile ina dhiaidh sin). Bhí sé ina Dhéan ar an Dlí ó 1953 go 1959.

Tagairtí 

McGilligan, Patrick
McGilligan, Patrick
McGilligan, Patrick
Baill Shinn Féin
Baill Chumann na nGaedheal
Baill Fhine Gael
Baill den 4ú Dáil
Baill den 5ú Dáil
Baill den 6ú Dáil
Baill den 7ú Dáil
Baill den 8ú Dáil
Baill den 9ú Dáil
Baill den 10ú Dáil
Baill den 11ú Dáil
Baill den 12ú Dáil
Baill den 13ú Dáil
Baill den 14ú Dáil
Baill den 15ú Dáil
Baill den 16ú Dáil
Baill den 17ú Dáil
Comhlachtaí leictreachais
Ard-Aighní na hÉireann
Bord Soláthair an Leictreachais